Lgp Tiit Harjak

Teie: 17.09.2025 nr 8-5/25-10132-7

Meie: 24.11.2025 nr KV2025-337

**Seisukohtadest Rail Balticu raudteetrassi lõigu „Kabli-Eesti Vabariigi ja Läti Vabariigi piir“ keskkonnamõju hindamise aruande kohta**

Transpordiamet esitas 17.09.2025 kirjaga nr 8-5/25/10132-7 oma seisukoha avalikul väljapanekul olnud Rail Balticu raudteetrassi lõigu „Kabli-Eesti Vabariigi ja Läti Vabariigi piir“ keskkonnamõju hindamise (edaspidi KMH) aruande kohta. Alljärgnevalt toome arendaja ja KMH eksperdi vastused ja selgitused (kursiivkirjas) Transpordiameti poolt esitatud ettepanekute ja märkuste kohta:

1. Üldist mõju keskkonnale on hinnatud piisavalt;

*Võetakse teadmiseks.*

1. Selgusetuks jääb riigiteede kasutamise osa raudteelõigu ehitamisel, st milliseid riigiteid kasutatakse materjalide toimetamiseks kohalikele teedele ja sealt aga edasi sihtkohta jõudmiseks. Kas ainult riigitee 4 Tallinn-Pärnu-Ikla?

*Täpsustus.*

*Täpsem riigiteede kasutamise vajadus materjalide veoks selgub ehitusplaneerimise käigus. Mitmeid ehitamiseks vajaminevaid materjale ja tooteid on vaja töömaale transportida suhteliselt kaugelt ja seetõttu on tõenäoline, et vajadus ei piirdu ainult Tallinn-Pärnu-Ikla riigiteega nr 4. Veoteede kasutamine kooskõlastatakse teede valdajatega, kelleks riigiteede puhul on Transpordiamet.*

1. Samuti vajab selgitamist ka küsimus võimalike kasutatavate riigiteede seisukorrast, arvestades vedude mahtu, kas on vaja ristmikke rekonstrueerida või teekatet remontida, jms.

*Täpsustus.*

*Riigiteede seisukorra uurimine ja võimalikud parendamise meetmed selguvad täpsemalt ehitusplaneerimise käigus. Veoteede kasutamine, ajutine liikluskorraldus, seisundi tagamine ja võimalikud parendamise meetmed kooskõlastatakse teede valdajatega, kelleks riigiteede puhul on Transpordiamet.*

1. Transpordiamet nõustub ekspertrühma koosseisuga.

*Võetakse teadmiseks.*

Lugupidamisega

Janis Erilaid

Peaprojektijuht

/allkirjastatud digitaalselt/